b'\n_START_ARTICLE_\nTrsteno, Dubrovnik\n_START_SECTION_\nZgodovina\n_START_PARAGRAPH_\nPodro\xc4\x8dje na katerem je dana\xc5\xa1nje naselje je bilo naseljeno \xc5\xbee v prazgodovini. Od leta 1399 je bilo v sestavu Dubrovni\xc5\xa1ke republike, od 15. stoletja pa v lasti dru\xc5\xbeine Gu\xc4\x8deti\xc4\x87. V njihovi vili, ki je bila zelo po\xc5\xa1kodovana v potresu leta 1667, se je zbiralo dubrovni\xc5\xa1ko plemstvo 16. in 17. stoletja. V naselju stojijo: mlin za oljke, akvadukt postavljen v 15. stoletju ter baro\xc4\x8dni vodnjak z Neptunom in nimfami postavljen leta 1736. V gotsko-renesan\xc4\x8dni \xc5\xbeupnijski cerkvi stoji ve\xc4\x8d baro\xc4\x8dnih oltarjev. Ob cerkvi je postavljenih nekaj ste\xc4\x8dkov okra\xc5\xa1enih z dekorativno plastiko. V kapeli Gospe od Snijega je oltarna slika Majka Bo\xc5\xbeja s Djetetom flamskega renesan\xc4\x8dnega slikarja Pieter van Aelsta iz 16. stoletja. V naselju stojijo \xc5\xa1e po\xc4\x8ditni\xc5\xa1ka vila dru\xc5\xbeine Bene\xc5\xa1i\xc4\x87\xe2\x80\x93Gradi\xc4\x87\xe2\x80\x93Rasti\xc4\x87 iz 16. stoletja, ve\xc4\x8d renesan\xc4\x8dnih baro\xc4\x8dnih hi\xc5\xa1, ob morju pa neogotska vila Nardelli zgrajena leta 1908 po na\xc4\x8drtih \xc4\x86irila Metoda Ivekovi\xc4\x87a. Tu je \xc5\xbeivel filozofski pisatelj Nikola Vitov Gu\xc4\x8deti\xc4\x87-Basiljevi\xc4\x87 (1549\xe2\x80\x941610). Zadnji lastnik Vito Gu\xc4\x8deti\xc4\x87-Basiljevi\xc4\x87 (Gozze-Bassegali) je zbral veliko kamnitih kipov in drugih kamnitih fragm\xc3\xa8ntov, od katerih je nekatere vgradil v umetno zgrajeno ru\xc5\xa1evino.'